ประกาศศูนย์อำนวยการรักษาความสงบเรียบร้อยประกาศศูนย์อำนวยการรักษาความสงบเรียบร้อยฉบับที่๑๖/๒๕๕๖เรื่องห้ามการใช้เส้นทางคมนาคมหรือการใช้ยานพาหนะ[๑] ตามที่ได้มีประกาศ เรื่องพื้นที่ปรากฏเหตุการณ์อันกระทบต่อความมั่นคงภายในราชอาณาจักร ลงวันที่ ๒๕ ธันวาคม๒๕๕๖ ให้เขตพื้นที่กรุงเทพมหานคร จังหวัดนนทบุรี อำเภอลาดหลุมแก้ว จังหวัดปทุมธานีและอำเภอบางพลี จังหวัดสมุทรปราการเป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักรโดยให้บรรดาประกาศ ข้อกำหนด คำสั่ง หรือการดำเนินการใดของศูนย์อำนวยการหน่วยงานพนักงานเจ้าหน้าที่หรือผู้ใดที่ได้รับมอบหมายจากกองอำนวยการรักษาความมั่นคงภายในราชอาณาจักรตามประกาศ เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักร ลงวันที่๑๘ ตุลาคม ๒๕๕๖ ยังคงมีผลบังคับใช้โดยต่อเนื่องจนกว่าจะมีการกำหนดเป็นอย่างอื่น ทั้งนี้ ให้มีผลบังคับใช้ระหว่างวันที่ ๑มกราคม ๒๕๕๗ ถึงวันที่ ๑ มีนาคม ๒๕๕๗ และมีข้อกำหนดออกตามความในมาตรา ๑๘แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ ลงวันที่ ๒๕ธันวาคม ๒๕๕๖ ซึ่งได้มอบอำนาจให้ผู้อำนวยการรักษาความมั่นคงภายในราชอาณาจักรผู้อำนวยการศูนย์อำนวยการหรือผู้ที่ได้รับมอบหมายจากผู้อำนวยการรักษาความมั่นคงภายในราชอาณาจักรหรือผู้อำนวยการศูนย์อำนวยการจะกำหนดเงื่อนเวลาในการปฏิบัติตามข้อกำหนดหรือเงื่อนไขในการปฏิบัติของพนักงานเจ้าหน้าที่ตามที่เห็นสมควรเพื่อมิให้มีการปฏิบัติที่ก่อให้เกิดความเดือดร้อนแก่ประชาชนเกินสมควรแก่เหตุได้ นั้นเพื่อประโยชน์ในการป้องกัน ปราบปราม ระงับ ยับยั้งและแก้ไขหรือบรรเทาเหตุการณ์ในพื้นที่ตามวรรคหนึ่งให้เป็นไปด้วยความเรียบร้อยและเกิดประสิทธิภาพสามารถป้องกันควบคุมไม่ให้สถานการณ์ขยายลุกลามจนเกิดความรุนแรงส่งผลกระทบต่อความมั่นคงภายในราชอาณาจักรรวมทั้งการบริหารราชการแผ่นดินของรัฐ อาศัยอำนาจตามความในข้อ ๔ และวรรคสามของข้อกำหนดออกตามความในมาตรา ๑๘ แห่งพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑ ผู้อำนวยการศูนย์อำนวยการรักษาความสงบเรียบร้อยจึงออกประกาศกำหนดดังนี้ข้อ ๑ ห้ามการใช้เส้นทางคมนาคมดังต่อไปนี้เว้นแต่จะได้รับอนุญาตจากพนักงานเจ้าหน้าที่(๑) ถนนราชสีมา ตั้งแต่ แยกสวนรื่นฤดี ถึง แยกประชาเกษม(๒) ถนนพิษณุโลก ตั้งแต่แยกวังแดง ถึงแยกยมราช(๓) ถนนอู่ทองใน ตั้งแต่แยกอู่ทองในถึงลานพระราชวังดุสิตด้านหลังพระบรมรูปทรงม้า(๔) ถนนลิขิต(๕) ถนนพระราม ๕ ตั้งแต่ สะพานอรทัย ถึง แยกสุโขทัย(๖) ถนนสุโขทัย ตั้งแต่ แยกสวนรื่นฤดี ถึง แยกสุโขทัย(๗) ถนนราชวิถี ตั้งแต่ แยกการเรือน ถึง แยกราชวิถี(๘) ถนนราชดำเนินนอก ตั้งแต่แยกพระรูป ถึง แยก จปร.(๙) ถนนลูกหลวง ตั้งแต่ สะพานวิศุกรรมนฤมาณ (ถนนลูกหลวงตัดถนนราชสีมา)ถึงสะพานเทวกรรม (ถนนลูกหลวงตัดถนนนครสวรรค์)(๑๐) ถนนพิชัย ตั้งแต่ แยกขัตติยานี ถึง ถนนราชวิถี(๑๑) ถนนนครสวรรค์ ตั้งแต่ แยกพิษณุโลก ถึง สะพานเทวกรรม(๑๒) ถนนศรีอยุธยา ตั้งแต่ แยกวัดเบญจมบพิตร ถึง แยกพล ๑(๑๓) ถนนนครปฐม(๑๔) ถนนกรุงเกษม แยกประชาเกษม ถึง แยกเทวกรรมทั้งนี้ ให้รวมถึงพื้นที่บริเวณถนน ทางเท้า คูคลอง และพื้นที่สาธารณะต่อเนื่องไปอีกในรัศมี ๕๐ เมตรข้อ ๒ ห้ามจอดยานพาหนะใด ๆกีดขวางการจราจรในเส้นทางคมนาคมในพื้นที่ตามวรรคหนึ่ง เว้นแต่ได้รับอนุญาตจากพนักงานเจ้าหน้าที่ข้อ ๓ ห้ามยานพาหนะใด ๆที่บรรทุกเครื่องมืออุปกรณ์ที่นำมาใช้หรือสนับสนุนเพื่อขัดขวางการปฏิบัติหน้าที่ของพนักงานเจ้าหน้าที่ในการรักษาความสงบเรียบร้อยเช่น ทราย หรือ ปูนซีเมนต์ เป็นต้น ใช้เส้นทางคมนาคมในพื้นที่ตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๔ ห้ามยานพาหนะใด ๆที่บรรทุกอาวุธปืน เครื่องกระสุนปืน สิ่งเทียมอาวุธปืน วัตถุระเบิดชิ้นส่วนของอาวุธหรือวัตถุระเบิดดอกไม้เพลิง สารเคมีใด ๆ ที่อาจก่อให้เกิดอันตรายต่อชีวิตหรือร่างกายของประชาชนหรือสิ่งปฏิกูล ใช้เส้นทางคมนาคมในพื้นที่ตามวรรคหนึ่ง เว้นแต่ได้รับอนุญาตจากพนักงานเจ้าหน้าที่ข้อ ๕ ห้ามใช้ยานพาหนะใด ๆกระทำการที่เป็นการรบกวนความเป็นอยู่โดยปกติสุขของประชาชนหรืออาจก่อให้เกิดความไม่สงบเรียบร้อยหรือที่เป็นการยั่วยุหรือปั่นป่วนการปฏิบัติงานของเจ้าพนักงานหรือพนักงานเจ้าหน้าที่ในพื้นที่ตามวรรคหนึ่งข้อ ๖ ห้ามผู้ขับขี่และผู้โดยสารยานพาหนะใดๆ ในพื้นที่ตามวรรคหนึ่ง พกพาอาวุธปืน เครื่องกระสุนปืน สิ่งเทียมอาวุธปืนวัตถุระเบิด ชิ้นส่วนของอาวุธหรือวัตถุระเบิด ดอกไม้เพลิง หรือสารเคมีใด ๆที่อาจก่อให้เกิดอันตรายต่อชีวิตหรือร่างกายของประชาชนเว้นแต่ได้รับอนุญาตจากพนักงานเจ้าหน้าที่ข้อ ๗ ห้ามนำรถบรรทุกน้ำมันเชื้อเพลิง แก๊สสารเคมี หรือวัตถุอันตรายใด ๆ ใช้เส้นทางคมนาคมในพื้นที่ตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๘ ให้ผู้ประกอบกิจการสถานบริการน้ำมันเชื้อเพลิงหรือแก๊สในพื้นที่ตามวรรคหนึ่งควบคุมการเก็บรักษาน้ำมันเชื้อเพลิงแก๊ส และรถบรรทุกสิ่งดังกล่าวให้อยู่ในสภาพที่เหมาะสมและปลอดภัยให้ผู้ประกอบกิจการตามวรรคหนึ่งแจ้งให้พนักงานเจ้าหน้าที่ทราบโดยพลันเมื่อพบว่ามีการกระทำอันเป็นการยักย้ายหรือถ่ายเทน้ำมันเชื้อเพลิงหรือแก๊สที่อยู่ในความครอบครองของตนในลักษณะที่ผิดไปจากการยักย้ายหรือถ่ายเทน้ำมันเชื้อเพลิงหรือแก๊สในทางการค้าปกติของผู้ประกอบกิจการนั้นข้อ ๙ ให้ผู้อำนวยการรักษาความมั่นคงภายในราชอาณาจักรผู้อำนวยการศูนย์อำนวยการรักษาความสงบเรียบร้อยหรือผู้ซึ่งได้รับมอบหมาย ซึ่งเป็นพนักงานเจ้าหน้าที่ชั้นสัญญาบัตรหรือเทียบเท่าเป็นผู้ดำเนินการตามประกาศนี้ข้อ ๑๐ ประกาศกำหนดนี้ให้ใช้บังคับระหว่างวันที่ ๑มกราคม ๒๕๕๗ ถึงวันที่ ๑ มีนาคม ๒๕๕๗ เว้นแต่จะมีการกำหนดเป็นอย่างอื่นประกาศณ วันที่ ๒๘ ธันวาคม พ.ศ. ๒๕๕๖พลตำรวจเอกอดุลย์ แสงสิงแก้วผู้บัญชาการตำรวจแห่งชาติผู้อำนวยการศูนย์อำนวยการรักษาความสงบเรียบร้อยปริยานุช/ผู้จัดทำ๖ มกราคม ๒๕๕๗โชติกานต์/ผู้ตรวจ๖ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๙๔ ง/หน้า ๔/๒๘ ธันวาคม ๒๕๕๖